کروناویروس اینفکسیونونون ایکینجی دالغاسی قاچیلماز دئییل، قاباقلاییجی تدبیرلر قبول ائتمکله بوندان یان کئچمک مومکون‌دور.
بونو دونیا ساغلیق تشکیلاتی‌نین آوروپا بولگه سل بوروسونون دیرکتورو هانس کلوگه ویدئوکنفرانس زامانی دئییب.
او بیلدیریب کی، داها چوخ اؤلکه پاندمی ایله علاقه‌دار تطبیق اولونان محدودیت‌لری گؤتورمه‌یه باشلاییب و بو، ایکینجی دالغا تهلوکه‌سینی یارا‌دیر:
"ضروری تدبیرلر گؤرولمه‌سه، ایکینجی دالغا باشلایا بیلر و بو، داها داغیدیجی اولا بیلر. اما یاخشی خبر اودور کی، بیز بیرینجی دالغا زامانی چوخ شئی اؤیرندیک. ایکینجی دالغا یارانسا، بیز داها چوخ حاضیر اولاجاغیق".
هانس کلوگه بیلدیریب کی، محدودیت‌لری مرحله‌لی شکیلده آرا‌دان قالدیرماق و وضعیتی دایم نظارتده ساخلاماق توصیه اولونور.
